Se Tour de France på TV 2 PLAY.

Michal Kwiatkowski er angiveligt færdig på Brian Holms hold fra næste sæson.

Holdets direktør Patrick Lefevere siger til belgiske medier, at verdenmesteren på landevej ikke er at finde på holdet efter nytår.

Lefevere siger, at han og Michal Kwiatkowski har været uenige om, hvad den polske stjerne skulle gå efter i løbet af sæsonen.

- For to år siden blev Kwiatkowski 11’er i Touren, men var efterfølgende fuldstændig smadret. Derfor frarådede jeg ham at køre klassement og i stedet gå efter verdensmesterskaberne. Det blev han meget sur på mig over, fortæller Patrick Lefevere.

- Den konflikt er en af grundene til, at Michal Kwiatkowski nu forlader os, siger Lefevere der samtidig hentyder til, at han mener at polakken er for tung til at køre klassement.

Det vides ikke på nuværende tidspunkt, hvor Kwiatkowski kommer til at køre i næste sæson, men flere har kædet ham sammen med Sky.